Document ID: 31999R2471

Uredba Komisije (ES) št. 2471/1999
z dne 23. novembra 1999
o spremembi Uredbe Sveta (ES) št. 669/97 o odprtju in upravljanju tarifnih kvot Skupnosti za nekatere ribe in ribiške proizvode s poreklom s Ferskih otokov
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 669/97 z dne 14. aprila 1997 o odprtju in upravljanju tarifnih kvot in plafonov Skupnosti, vzpostavitvi nadzora Skupnosti za nekatere ribe in ribiške proizvode s poreklom s Ferskih otokov, določitvi podrobnih določb za spreminjanje in prilagajanje teh ukrepov in razveljavitvi Uredbe (ES) št. 1983/95 [1], spremenjene z Uredbo Komisije (ES) št. 1034/98 [2], in zlasti členov 5 in 6 Uredbe,
(1) ker je Sklep št. 1/99 Skupnega odbora ES/Danska-Ferski otoki [3] nadomestil Protokol 1 Sporazuma o tarifni obravnavi in režimih, ki se uporabljajo za nekatere ribe in ribiške proizvode, sproščene v prosti promet v Skupnosti, ali uvožene na Ferske otoke;
(2) ker je novi Protokol 1 odpravil klavzulo o referenčnih cenah, tarifnih plafonih Skupnosti in statističnem nadzoru, ki se trenutno uporabljajo za nekatere ribe in ribiške proizvode, oproščene carine; ker je torej treba spremeniti Uredbo (ES) št. 669/97, da se črtajo členi, ki so uvedli te ukrepe, skupaj s Prilogami II in III k Uredbi;
(3) ker je bila dajatve prosta tarifna kvota za losose (09.0673) nadomeščena z neomejenim dajatve prostim uvozom; ker je bil ponovno vzpostavljen status države z največjimi ugodnostmi (MFN) za nekatere proizvode, ki so trenutno v okviru tarifnih kvot oproščeni dajatev, natančneje za pripravljene in konzervirane sledi in skuše (09.0677), fileje osliča (09.0683), rakovice (09.0685) in dagnje (09.0687); ker za štiri druge proizvode tarifne kvote ostajajo; ker je treba spremeniti Prilogo I k Uredbi (ES) št. 669/97, da bi se upoštevale te spremembe;
(4) ker so ukrepi, predvideni v tej uredbi, v skladu z mnenjem Odbora za carinski zakonik,
SPREJELA NASLEDNJO UREDBO:
Člen 1
Uredba (ES) št. 669/97 se spremeni:
1. V naslovu se besedi "in plafonov" in besedilo "in vzpostavitvi nadzora Skupnosti" črtajo.
2. V členu 1 se "Priloga I" nadomesti s "Priloga".
3. Člena 4 in 7 se črtata.
4. Priloga I se nadomesti s Prilogo k tej uredbi.
5. Količine, uvožene od 1. januarja 1999 v okviru tarifnih kvot z zaporednimi številkami 09.0671, 09.0675, 09.0679 in 09.0681, ki se uporabljajo na podlagi Uredbe (ES) št. 669/97, se vštejejo v ustrezne tarifne kvote, naštete v Prilogi k tej uredbi.
6. Prilogi II in III se črtata.
Člen 2
Ta uredba začne veljati dan po objavi v Uradnem listu Evropskih skupnosti.
Uporablja se od 1. avgusta 1999.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. novembra 1999

Labels: 3
18
6